31977R0209
L 028/35
JURNALUL OFÍCIAL AL UNIUNII EUROPENE
REGULAMENTUL (CEE) NR. 209/77 AL COMISIEI
din 31 ianuarie 1977
de modificare a Regulamentului (CEE) nr. 776/73 privind înregistrarea contractelor și transmiterea datelor în sectorul hameiului
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1696/71 al Consiliului din 26 iulie 1971 privind organizarea comună a pieței în sectorul hameiului (1), modificat de actul de aderare (2), în special articolul 6 alineatul (5), respectiv articolul 18,
întrucât Regulamentul (CEE) nr. 776/73 al Comisiei din 20 martie 1973 privind înregistrarea contractelor și transmiterea datelor în sectorul hameiului (3) a întocmit lista datelor pe care statele membre sunt obligate să le pună la dispoziția Comisiei în vederea elaborării raportului anual prevăzut la articolul 11 din Regulamentul (CEE) nr. 1696/71; întrucât aceste date se referă în special la încasările cultivatorilor;
întrucât, datorită posibilelor diferențe regionale la nivelul structurilor de piață, se impune stabilirea anumitor elemente și a stadiului de evaluare a încasărilor, pentru ca datele din toate statele membre să poată fi comparabile;
întrucât măsurile prevăzute în prezentul regulament sunt în conformitate cu avizul Comitetului de gestionare a hameiului,
ADOPTĂ PREZENTUL REGULAMENT
Articolul 1
Textul articolului 4 din Regulamentul (CEE) nr. 776/73 se înlocuiește cu următorul text:
„Fiecare stat membru transmite Comisiei, până cel târziu la data de 31 martie a fiecărui an, următoarele date:
1.
pentru fiecare regiune de producție recunoscută și pentru fiecare soi:
(a)
pentru recolta din anul calendaristic în curs și pentru fiecare recoltă următoare:
-
cantitățile de hamei ce fac obiectul contractelor încheiate anticipat;
-
prețurile medii la 50 kg;
(b)
pentru fiecare livrare efectuată și raportată la recolta din anul precedent, făcându-se distincție între contractele încheiate anticipat și celelalte contracte:
-
cantitățile de hamei livrate;
-
prețurile medii la 50 kg;
(c)
stadiul de comercializare la care s-au realizat prețurile medii.
2.
pentru fiecare livrare efectuată, raportată la anul calendaristic precedent:
(a)
costurile medii de primă transformare a hameiului (prima uscare și prima ambalare), la 50 kg, suportate de producători la nivel de fermă;
(b)
costurile medii de transformare secundă a hameiului (sulfurare, uscare finală, ambalare finală, marcaj), la 50 kg;
(c)
cheltuielile medii de depozitare a hameiului în conuri suportate pentru producători de către grupările de producători, recunoscute sau nu în conformitate cu articolul 7 alineatul (3) din Regulamentul (CEE) nr. 1696/71, precum și de către comercianți, la 50 kg;
(d)
cheltuielile medii de comercializare suportate de către aceste grupări, la 50 kg;
3.
în cazul în care prelucrarea hameiului presupune o singură operațiune, statul membru respectiv poate trimite o cifră unică pentru costurile prevăzute la alineatul (2) literele (a) și (b);
4.
pentru perioada de la 1 septembrie la 31 august, făcând distincția între schimburile intracomunitare și schimburile cu țări terțe, cantitățile și prețurile franco frontieră (la 100 kg):
(a)
la importul de:
-
12.06 hamei (conuri și lupulină);
-
13.03 A VI extract de hamei;
(b)
la exportul de:
-
12.06 hamei (conuri și lupulină);
-
13.03 A VI extract de hamei.”
Articolul 2
Articolul 6 prima teză din Regulamentul (CEE) nr. 776/73 se completează după cum urmează:
„făcând distincție între suprafețele aflate în primul an de producție, în al doilea an de producție și alte suprafețe:”
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 31 ianuarie 1977.